|  |
| --- |
| Izziņa par atzinumos sniegtajiem komentāriem par Ministru kabineta noteikumu projektu „Grozījumi Ministru kabineta 2016. gada 15. jūlija noteikumos Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”” un tā sākotnējās ietekmes novērtējuma ziņojumu (anotāciju) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
| 1. | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija |
|   |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Vispārīgs komentārs | Lūdzam papildināt noteikumu projekta 21.punktu ar vārdiem “nodrošinot atklātu, pārredzamu, nodiskriminējošu un konkurenci nodrošinošu procedūru”, ņemot vērā, ka finansējuma saņēmējam, īstenojot projektu, pakalpojuma sniedzējus jāizvēlas, īstenojot atklātu, pārredzamu, nediskriminējošu un konkurenci nodrošinošu procedūru, lai pakalpojumu sniedzēja līmenī netiktu sniegts komercdarbības atbalsts.  | **Ņemts vērā**Noteikumu projektā iekļauts jauns punkts, kas paredz papildināt Ministru kabineta 2016. gada 15. jūlija noteikumu Nr. 474 “Darbības programmas “Izaugsme un nodarbinātība” 8.4.1. specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi”” 21.punktu. | 11. Papildināt 21.punktu aiz vārda „nosacījumus” ar vārdiem „nodrošinot atklātu, pārredzamu, nodiskriminējošu un konkurenci nodrošinošu procedūru”. |
| 2. | Anotācijas sadaļa “Tiesību akta projekta anotācijas kopsavilkums” | Lūdzam papildināt anotācijas sadaļā “Tiesību akta projekta anotācijas kopsavilkums” minēto noteikuma projekta mērķi ar informāciju par mērķa grupas iesaistes nosacījumu precizējumiem. | **Ņemts vērā**Papildināta anotācijas sadaļa “Tiesību akta projekta anotācijas kopsavilkums”, vienlaikus, ņemot vērā Finanšu ministrijas izteikto iebildumu saistībā ar finansējuma pārdali 1 337 960 euro apmērā no 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – 8.4.1.SAM) uz 8.3.5. specifisko atbalsta mērķi “Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk -8.3.5.SAM), visā anotācijas projektā svītrota informācija par finansējuma ietaupījuma novirzīšanu 8.3.5. SAM. | Skatīt precizēto anotācijas sadaļu “Tiesību akta projekta anotācijas kopsavilkums”. |
| 3. | Anotācijas I sadaļas “Tiesību akta projekta izstrādes nepieciešamība” 2.punkts | Lūdzam skaidrot anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktā minēto, ka “Vienlaikus nepieciešams radīt priekšnosacījumus karjeras attīstības atbalsta paplašināšanai arī pieaugušajiem, izmantojot esošo pedagogu karjeras konsultantu tīkla sazarojumu, izglītojamo vecāku–pieaugušo sasniegšanai un informēšanai par mācīšanās ieguvumiem un iespējām, stiprinot izglītības iestāžu lomu kā vietējos kultūras un pieaugušo izglītības informācijas /konsultāciju centrus”, ņemot vērā, ka 8.3.5. specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk – 8.3.5. SAM) mērķa grupa ir valsts un pašvaldību dibinātās vispārējās (tai skaitā speciālās) un profesionālās izglītības iestādes un to izglītojamie, nevis pieaugušie.  | **Ņemts vērā**Ņemot vērā Finanšu ministrijas izteikto iebildumu saistībā ar finansējuma pārdali visā anotācijas projektā svītrota informācija saistībā ar 8.3.5.SAM. Attiecīgi svītrots arī ministru kabineta noteikumu projekta 2. punkts, kas paredzēja precizēt 8.4.1.SAM pieejamā kopējā attiecināmā finansējuma apmēru. | Skatīt precizēto anotācijas I sadaļas “Tiesību akta projekta izstrādes nepieciešamība” 2.punktu. |
| 4. | Anotācijas I sadaļas “Tiesību akta projekta izstrādes nepieciešamība” 2.punkts | Lūdzam skaidrot anotācijas I sadaļas 2.punktā minēto, ka “7.2.1.2.pasākuma projektā pieejamā finansējuma (ESF un VB) nodarbināto mērķa grupai 8 571,33 euro apmērā ietvaros ir iespējams nosegt izdevumus par astoņiem jauniešiem, tam novirzot 8566,59 euro, iztrūkstošā finansējuma apmērs veido 386 190,01 euro”, lai nodrošinātu izsekojamību, kādā veidā tiek noteikta atbalsta summa 8566,59 euro apmērā. | **Ņemts vērā**Skaidrojam, ka specifiskā atbalsta mērķa 7.2.1.2. pasākuma projektā Nr.7.2.1.2/15/I/001 “Sākotnējās profesionālās izglītības programmu īstenošana Jauniešu garantijas ietvaros” izmaksas par mērķa grupas dalību sākotnējās profesionālās izglītības programmās otrā un trešā profesionālās kvalifikācijas līmeņa ieguvei viena vai pusotra gada laikā tiek noteiktas un segtas atbilstoši ar Vadošo iestādi 31.08.2020. saskaņotajai “Metodikai par viena izglītojamā izmaksu standarta likmes aprēķinu 1-gadīgu un 1,5-gadīgu profesionālās izglītības programmu īstenošanā otrā un trešā profesionālās kvalifikācijas līmeņa izglītības programmās „Sākotnējās profesionālās izglītības programmu īstenošana garantijas Jauniešu garantijas ietvaros””. Papildus tam mērķa grupas dalībniekiem, pie sekmīgiem mācību rezultātiem un nodarbību apmeklējuma tiek piešķirta mērķstipendija 70 līdz 115 EUR apmērā mēnesī. Ievērojot augstāk minēto tiek atbilstoši aprēķinātas un noteiktas izmaksas par katra konkrētā jaunieša iesaisti 7.2.1.2.pasākuma projektā, attiecīgi secināts, ka pieejamā finansējuma 8 571,33 euro apmērā ietvaros ir iespējams nosegt izdevumus par astoņiem jauniešiem, kuru kopējie izdevumi veido 8566,59 euro. | Skatīt precizēto anotācijas I sadaļas “Tiesību akta projekta izstrādes nepieciešamība” 2.punktu. |
| 5. | Anotācijas I sadaļas “Tiesību akta projekta izstrādes nepieciešamība” 2. punkta 7) apakšpunkts | Lūdzam skaidrot anotācijas I sadaļas 2. punkta 7) apakšpunktā norādīto informāciju par dalību pabeigušo mērķa grupas dalībnieku iesaisti, precizējot, vai dalību pārtraukušo personu nevarēs atkārtoti iesaistīt projektā. Papildus lūdzam sniegt skaidrojumu atkārtotas iesaistes termiņa samazināšanai no 6 mēnešiem uz vienu mēnesi. | **Ņemts vērā**Skaidrojam, ka spēkā esošā MK noteikumu Nr.474 30. punkta redakcija paredz, ka nodarbinātā persona atbalstāmajās darbībās var tikt iesaistīta ne vairāk kā divas reizes, vienlaikus nosakot, ka, ja mērķa grupas dalībnieks ir pārtraucis dalību atbalstāmajās darbībās, atkārtoti mācību pasākumam tas var pieteikties un iesaistīties ne agrāk kā sešus mēnešus pēc dalības pārtraukšanas dienas. Noteikumu projekts paredz papildināt mērķa grupas iesaistes nosacījumus, nosakot ka, ja mērķa grupas dalībnieks ir pabeidzis dalību kādā no mācību pasākumiem, atkārtoti mācību pasākumam mērķa grupas dalībnieks var pieteikties un iesaistīties ne agrāk kā mēnesi pēc dalības pabeigšanas dienas. | Skatīt precizēto anotācijas I sadaļas “Tiesību akta projekta izstrādes nepieciešamība” 2. punkta 8) apakšpunktu. |
| 6. | 2. Izteikt 5. punktu šādā redakcijā:"5. Specifiskajam atbalstam pieejamais kopējais attiecināmais finansējums ir 45 507 145 euro, tai skaitā Eiropas Sociālā fonda finansējums – 38 681 073 euro un valsts budžeta līdzfinansējums – 6 826 072 euro." | Vienlaikus informējam, ka ņemot vērā 2020.gada 22.septembra MK sēdes protokollēmuma Nr. 55 30. paragrāfa (turpmāk – protokols Nr.55; 30.§) 2.1. un 2.2. apakšpunktā noteikto atrunu par Eiropas Savienības struktūrfondu un Kohēzijas fonda (turpmāk – ES fondi) ietaupījumu reciklēšanas aizliegumu, lai nodrošinātu virssaistību neitrālu ietekmi uz valsts budžetu, jautājums par projekta Nr. 8.4.1.0/16/I/001 “Nodarbināto personu profesionālās kompetences pilnveide” ietaupījumu pārdali uz projektu Nr. 8.3.5.0/16/I/001 “Karjeras atbalsts vispārējās un profesionālās izglītības iestādēs” skatāms kontekstā ar potenciālo slogu valsts budžetam gadījumā, ja Eiropas Sociālā fonda (turpmāk – ESF) virssaistības tiktu pārceltas uz REACT-EU. Tādējādi gala lēmums par ESF atlikumu pārdali tiks pieņemts tajā brīdī, kad būs apzināti visi riski un MK apstiprināti darbības programmas “Izaugsme un nodarbinātība” (turpmāk – DP) grozījumi par REACT-EU finansējuma piesaisti (turpmāk – DP grozījumi Nr. 7 par REACT-EU).Līdz ar to FM kā ES fondu vadošā iestāde (turpmāk – vadošā iestāde) iebilst pret finansējuma pārdali 1 337 960 euro apmērā no 8.4.1. specifiskā atbalsta mērķa “Pilnveidot nodarbināto personu profesionālo kompetenci” uz 8.3.5.SAM un aicina IZM pagaidām nevirzīt tālākai skaņošanai noteikumu projekta 2.punktu par izmaiņām finansējumā, attiecīgi precizējot anotāciju, un sagaidīt DP grozījumu Nr. 7 par REACT-EU apstiprināšanu MK. Informējam, ka vienlaikus ar MK lēmumu par DP grozījumu Nr. 7 par REACT-EU apstiprināšanu (ja esošās ESF virssaistības tiks pārceltas uz REACT–EU), no vadošās iestādes puses plānojam MK protokollēmuma projektā rosināt atcelt MK protokola Nr. 55 30.§) 2.1. un 2.2. apakšpunktā noteiktos ESF atlikumu reciklēšanas ierobežojumus. | **Ņemts vērā** | Noteikumu projekta 2.punkts svītrots. |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Līga Vilde-Jurisone

Izglītības un zinātnes ministrijas

Struktūrfondu departamenta vecākā eksperte

67047767, *Liga.Vilde-Jurisone@izm.gov.lv*